title: فوقبنادم
text: راني كانعلّمكوم على لفوقبنادم. بنادم هوّا واحد لحاجة لي غادة تّجاوز. أشنو درتو باش تّجاوزوه؟ جميع لكائنات ل حد سّاعة خلقات شي حاجة فوق منها؛ واش بغيتو تكونو نتوما لمارية لحسيبة ديال هاد لفيضة لعضيمة ؤ ترجعو ݣاع ل لبهايم بلاصت ماتّجاوزو بنادم؟ شنو هوّا لقرد ب نّسبة ل بنادم؟ موضوع د تّقشاب كيقدر يمرݣ منو لواحد. ؤ بنادم تا هوّا هاكا غايكون عند لفوقبنادم: موضوع د تّقشاب يقدر يمرݣ منو. راكو ضربتو طريقكوم ديجا من دودة ل بنادم، ؤ باقي ف داتكوم من دّود كتر من ما فيها د بنادم. واحد زّمان كنتو قرودا، ؤ حتا دابا بنادم راه قرد كتر من أي قرد.